У Ватыкане ён меў аўдыенцыю ў Папы Рымскага Бенядыкта XVI, правёў перамовы з дзяржаўным сакратаром Сьвятога Пасаду кардыналам Тарчызіё Бэртонэ. Запланаваная таксама нефармальная сустрэча Лукашэнкі з уладамі Італіі — увечары беларускі кіраўнік запрошаны на вячэру з удзелам прэм’ер-міністра Сільвыё Бэрлусконі й міністра замежных спраў Франка Фратыні. Аляксандар Лукашэнка наведвае Рым разам са сваім малодшым сынам Міколам.